open-index/open-wikipedia-markdown huggingface dataset:
Formula 1 -kausi 1973

**Formula 1 -kausi 1973** oli 24. Formula 1 -kausi. Se alkoi 28. tammikuuta ja päättyi 7. lokakuuta 1973 15:n kilpailun jälkeen. Kuljettajien mestaruuden voitti Jackie Stewart, ja valmistajien mestaruuden Lotus. Ensimmäistä kertaa vain brittiläiset tallit voittivat kaikki kauden kilpailut.

Kautta varjosti Roger Williamsonin kuolema Hollannin Grand Prix'ssa 29. heinäkuuta ja François Cevertin kuolema Yhdysvaltain Grand Prix'n aika-ajoissa 6. lokakuuta.

## Säännöt lyhyesti
* Pistelaskujärjestelmä: 9, 6, 4, 3, 2, 1
* Vain kahdeksan ensimmäisen kilpailun seitsemän parasta sijoitusta ja kauden seitsemästä viimeisestä kuusi parasta sijoitusta laskettiin mukaan kuljettajien loppupisteisiin.
* Valmistajille annettiin pisteitä vain kunkin valmistajan parhaasta sijoituksesta per kilpailu.
* Auton vähimmäispaino: 575 kg
* Sylinterien enimmäismäärä: 12
* Vapaastihengittävien moottorien tilavuus  3 litraa ja turboahdettujen tilavuus 1,5 litraa.

## Kilpailut

## Kuljettajien lopullinen järjestys

## Valmistajien lopullinen järjestys

## Lähteet
Mathilda Rotkirch

**Mathilda Wilhelmina Rotkirch** (28. heinäkuuta 1813 Stensböle, Porvoon pitäjä – 6. maaliskuuta 1842 Turku) oli suomalainen taidemaalari ja Suomen ensimmäisiä sekä merkittävimpiä varhaisia naistaiteilijoita.

Rotkirch syntyi Stensbölen kartanossa. Hänen vanhempansa olivat hovioikeuden presidentti, vapaaherra Karl Fredrik Rotkirch ja Augusta Fredrika Elisabeth Aminoff. Vuonna 1817 perhe muutti Vaasaan, missä isä työskenteli hovioikeuden presidenttinä. Hänen kuolemansa jälkeen Augusta Rothkirch muutti kolmen tyttärensä kanssa Turkuun.

Rortkirch opiskeli yksityisesti öljyvärimaalausta Tukholmassa Kuninkaallisen taideakatemian opettajan, professori J. G. Sandbergin sekä R. W. Ekmanin ohjauksessa 1833–1834 ja 1836–1838. Palattuaan välissä Turkuun häntä opetti kaupungissa piirustuksen opettajana toiminut norjalaissyntyinen taiteilija Thomas Joachim Legler. Vuonna 1836 Rotkirch muutti takaisin Tukholmaan ja jatkoi siellä opintojaan. Vuosina 1840–1841 hän teki kiertomatkan Saksaan, Italiaan ja Ranskaan . Matkalla hän tutustui vanhoihin mestareihin muun muassa Louvressa ja kopioi museoissa teoksia. Rotkich kuoli keuhkotautiin 28-vuotiaana vuonna 1842. Rotkirchin ensimmäisen elämäkerran kirjoitti vuonna 1926 taiteilija Helena Westermark. 

Rotkirchin koko tuotantoon kuuluu 69 teosta, etupäässä lähipiirin muotokuvia. Hänen teoksiaan oli ensi kerran näyttelyssä Suomessa vuonna 1847. Hänen teoksiaan on julkisissa kokoelmissa Ateneumin taidemuseossa ja Cygnaeuksen galleriassa. Suurin osa maalauksista kuuluu Stensbölen kartanon kokoelmiin, jotka omistaa Svenska litteratursällskapet i Finland.

## Teoksia
* Lyijykynäpiirros, 1825.
* *Tyttö kirjoituspöydän ääressä*, 1835.
* *Tyttö Vingåkerin pitäjästä*, 1837.
* *Taiteilijan äiti*, 1838.
* Omakuva *Ett ungt fruntimmer i sin andakt*, 1838.
* *Maisema Emsistä,* 1840*.*

## Lähteet
* 

### Viitteet

## Kirjallisuutta
* Kuurne, Jouni: *Mathilda Rotkirch: Taiteilija ja matkailija.* 2002.
** 
* Westermarck, Helena: Mathilda Rotkirch: Finlands första malarinna. 
* Willner-Rönnholm, Margareta: Målarinnan Mathilda Rotkirch – en bortglömd pionjär? *Finsk Tidskrift* 1/2003.

## Aiheesta muualla

* Mathilda Rotkirch – romantiikan ajan taiteilija.  Umami 13.8.2008.
* Stensböle gårds arkiv (1500–1900). SLS.
*
Rauma-Repola

**Rauma-Repola Oy** oli suomalainen metsä-, metalli- ja telakkateollisuutta harjoittanut pörssiyhtiö, joka sulautettiin vuonna 1990 Yhtyneet Paperitehtaat Oy:n kanssa Repola Oy:ksi. Rauma Oyj peri metalli- ja koneteollisuustoiminnan.

## Historia
Rauma-Repola perustettiin vuonna 1952 sulauttamalla keskenään Rauma-Raahe Osakeyhtiö, Repola-Viipuri Oy ja Lahti Oy.  Kaikki kolme yhtiötä kuuluivat kansallispankkilaiseen teollisuusryhmään. Taustana fuusiolle oli uusi pankkilaki, jonka mukaan pankkilaitos ei saanut omistaa teollisuutta, tavarakauppaa tai merenkulkua harjoittavien osakeyhtiöiden osakkeita enempää kuin enintään 20&nbsp;prosenttia yhtiön koko osakekannasta.

Sulautumisessa syntyneen yhtiön pääpaino oli metsäteollisuudessa, lähinnä sahateollisuudessa ja sellun valmistuksessa. Yhtiö valmisti myös puuhioketta Martinniemen puuhiomossa. Sahalaitokset olivat:
* Riihivuoren saha Suolahdessa,
* Reposaaren saha ja Seikun saha Porissa,
* Rauman saha,
* Martinniemen saha Haukiputaalla,
* Penttilän saha Joensuussa,
* Pyhäjärven saha Pirkkalassa,
* Lahden saha,
* Klamilan saha Virolahdella.

Näiden toimialojen lisäksi yhtiöllä oli konepaja Raumalla sekä telakat Raumalla, Loviisan Valkossa sekä Savonlinnan Pääskyniemessä ja Inkilänniemessä.

Vuonna 1970 Rauma-Repola hankki Tampereella toimivan konepajayhtiön Lokomo Oy:n osakekannan. Lokomon tuotevalikoimaan kuuluivat tuohon aikaan muun muassa kaivinkoneet, murskaimet, tiehöylät, nosturit ja metsäkoneet. Vetureiden valmistuksen Lokomo oli jo lopettanut.

1972 Rauma-Repola aloitti öljynporauslauttojen valmistuksen Mäntyluodon telakalla.

1984 Rauma-Repolan metsäkoneryhmä osti ruotsalaisen Kockumsin metsäkonetoiminnot. 

Vuonna 1982 Rauma-Repola hankki myös venttiileitä valmistavan suomalaisen Neles Oy:n. Kuusi vuotta myöhemmin 1988 yhtiö osti yhdysvaltalaisen Jamesbury Inc:in ja yhtiöt yhdistettiin Neles-Jamesburyksi. 

1983 Perustettiin tytäryhtiö Rauma-Repola Oceanics, joka tunnettiin valmistamistaan Mir-sukellusveneistä.

1987 Rauma-Repola osti metsä- ja metalliteollisuutta harjoittaneen W. Rosenlew Oy:n ja sulautti sen itseensä samana vuonna.

1988 Rauma-Repola lopetti Joensuussa Penttilän sahan toiminnan.

1989 Rauma-Repola osti 100&nbsp;prosenttia Timberjackin, Koehringin ja Peerlessin metsäkoneiden valmistuksen.

## Johto

### Yrityksen johdossa olleet

* vuorineuvos Paavo Honkajuuri, pääjohtaja 1952–1976
* vuorineuvos Jouko Sere, pääjohtaja 1976–1983
* vuorineuvos Antti Potila, pääjohtaja 1984–1987
* vuorineuvos Tauno Matomäki, pääjohtaja 1987–1990

## Lähteet
* Könönen, Terho A. (1981) Martinniemen saha 75 vuotta. Pohjois-Karjalan kirjapaino. Joensuu.
* 
* 

### Viitteet
Helsingin yliopiston hallintorakennuksen valtaus

**Helsingin yliopiston hallintorakennuksen valtaus** (13.–15. helmikuuta 1990) oli spontaanisti alkanut talonvaltaus, jossa noin 800 Helsingin yliopiston opiskelijaa ja henkilökuntaan kuuluvaa valtasi Fabianin- ja Yliopistonkadun risteyksessä sijaitsevan yliopiston hallintorakennuksen kolmannen ja neljännen kerroksen. Valtaus alkoi Helsingin yliopiston ylioppilaskunnan järjestämän  mielenosoituksen päätyttyä.

Valtaajista noin 200 vietti myös yöt vallatussa rakennuksessa. Valtauksen aikana hallintorakennuksen katolle nostettiin musta lippu valtauksen merkiksi. Lippu oli alkujaan Limes ry.:n kerhotilan pöytäliina. Valtaajat käyttivät myös ylioppilaslakkia tunnuksenaan. Valtauksen aikana opiskelijat, vahtimestarit ja yliopiston rehtori Päiviö Tommila sopivat että valtaajat käyttäytyvät hallintorakennuksessa siivosti ja toisaalta poliisia ei kutsuta paikalle, vaan että tilanne hoidetaan yliopiston sisäisenä asiana. Hallintorakennuksen valtaajien johtoryhmän muodostivat Ritva Ruotsalainen, Otto-Ville Mikkelä, Lauri Jetsu ja Ruurik Holm. Samaan aikaan valtauksen kanssa oli pankkilakko, ja yliopiston henkilökunnan palkat oli tarkoitus jakaa työntekijöille käteen. Yliopiston johto yritti painostaa valtaajia sillä ettei palkkoja voitaisi jakaa turvallisuussyihin vedoten, mikäli valtaus olisi käynnissä.

Opiskelijat halusivat valtauksella kiinnittää huomiota yliopistolla tuolloin kiihkeänä käyneeseen keskusteluun opiskelijoiden oikeusturvasta ja vaikutusmahdollisuuksta yliopistossaan. Opetusministeriössä oli valtauksen aikaan työn alla kauan valmisteltu esitys Helsingin yliopiston uudesta hallintomallista, jonka valmistelussa virallisiin keskusteluihin oli otettu vain yliopiston nykyinen johto vaikka uuden mallin myötä myös muut yliopiston ryhmät pääsisivät mukaan hallintoon. Valtaajat kannattivat neljän tasavertaisen ryhmän yhteishallintoa, jossa aiemmin yksin yliopistoa hallinneet professorit olisivat hallinnossa tasavertaisessa asemassa muun muassa opiskelijoiden kanssa. Professorien esityksessä muut ryhmät (opiskelijat, opetushenkilökunta, muu henkilökunta) pääsisivät mukaan hallintoon, mutta ylin päätösvalta säilyisi professoreilla.

Valtaus sai aikaan huomattavaa liikehdintää poliittisessa kentässä ja valtauksen alkua seuraavana päivänä opetusministeri Christoffer Taxellin lisäksi useiden eduskuntaryhmien edustajat kävivät tapaamassa valtaajia. Eduskuntaryhmien kannanotot ja lupaukset kuultuaan valtaajat äänestivät valtauksen päättämisestä ja kaksi vuorokautta valtauksen alkamisesta valtaus päätettiin lopettaa toistaiseksi. Valtauksen aikana opiskelijat keräsivät lähes 7&nbsp;000 nimen adressin tavoitteensa puolesta.

Tunnettuja valtaukseen osallistuneita ovat Aleksi Bardy, Peik Johansson, Tuomas Rantanen, Jukka Relander, Jari Sedergren, Vesa Sisättö ja Teivo Teivainen.

## Katso myös
* Vanhan valtaus

## Lähteet
* 
* 
* 
*
Puoliluku

**Puoliluku**, myös **puolikokonaisluku**, tarkoittaa matematiikassa ja fysiikassa parittoman kokonaisluvun puolikasta.  Puoliluku voidaan esittää muodossa \scriptstyle n + 1/2, jossa \scriptstyle n on kokonaisluku. Esimerkiksi 4½, 7/2, &minus;13/2 ja 8,5 ovat kaikki puolilukuja. On huomattava, että kokonaisluvun puolikas ei aina ole puoliluku: puoliluvut ovat vain ja ainoastaan parittomien kokonaislukujen puolikkaita.

Puolilukujen joukkoa merkitään

:\mathbb Z + {1\over 2},

missä \scriptstyle \mathbb Z on kokonaislukujen joukko.

## Käyttö fysiikassa

Puolilukuja käytetään kvanttifysiikassa yleisesti hiukkasten sisäisen pyörimismäärän eli spinin käsittelyssä.  Kaikkien fermionien spinkvanttiluku on puoliluku.

## Puolilukujen ominaisuuksia

Olkoon \scriptstyle n + 1/2 positiivinen puolikokonaisluku. Silloin sen gammafunktio on

:\Gamma (n+1/2) = \frac{1 \cdot 3 \cdot 5 \cdot 7 \cdot \ldots \cdot (2n-1)}{2^n}\sqrt{\pi}.
Iceweasel

**Iceweasel** oli Debian-projektin ylläpitämä Firefox-selaimen versio vuosina 2007&ndash;2016, josta oli riisuttu Mozilla Foundationin omistamat Firefox tuotemerkit ja logot. Tuotemerkkien käyttäminen edellyttäisi eräiden Mozilla Foundationin asettamien, mutta Debian-projektin periaatteiden vastaisten ehtojen hyväksymistä.
Tämä nimi oli käytössä myös Valven SteamOS:issa.
Tavaramerkkikiista sovittiin kun Mozilla ilmoitti ettei se katso Debian käyttämien patchien heikentävän tuotteen laatua. Debian myös katsoi Firefoxin logon lisenssin olevan projektin kanssa yhteensopiva.

Käytännössä Iceweaselin ja Firefoxin välillä ei loppukäyttäjän kannalta juurikaan ole eroa. Iceweasel käyttää nimenmuutoksesta huolimatta Mozillan palveluita, kuten liitännäisten etsintää, laajennuksia ja pilvipalveluita. Myöskään epävapaiden osien kuten Adobe Flashin käyttötapaan ei ole tullut muutoksia. Debian vie kaikki tarvittavat tietoturvakorjaukset takautuvasti kaikkiin sen vakaiden julkaisujen mukana jaeltaviin ohjelmaversioihin, kunnes näiden jakelujen tuki lopetetaan.

Mozilla Foundationin sähköpostiohjelma Thunderbird ja internet-ohjelmistopaketti SeaMonkey ovat samaan tapaan ja samasta syystä saaneet Debianissa uudet nimet **IceDove** ja **IceApe**. 

## Gnuzilla Iceweasel/Icecat
Iceweasel oli aiemmin myös Gnuzillan käyttämä nimi Firefox-selaimen muunnelmalle. Gnuzilla on GNU-projekti, jonka tarkoitus on tuottaa Mozilla-ohjelmista pelkästään vapaata lähdekoodia käyttäviä versioita. Nykyään Gnuzilla Iceweasel on nimeltään Gnuzilla Icecat.

Icecat poistaa Firefox-selaimesta grafiikan ja laajennukset, jotka vapaan ohjelmiston puolestapuhujat ovat luokitelleet epävapaiksi. Vaikka Gnuzilla väittää poistaneensa talkback-liitännäisen, sen liittäminen ei muutenkaan olisi mahdollista epävirallisissa käännöksissä.

## Lähteet

## Aiheesta muualla

* GNU Gnuzilla Icecatin sivusto
Azuay

**Azuay** on maakunta Ecuadorissa. Sen pinta-ala on noin 7&nbsp;700 neliökilometriä ja asukkaita siellä on noin 712&nbsp;000 (2010). Maakunnan pääkaupunki on Cuenca, Ecuadorin kolmanneksi suurin kaupunki.

## Maantiede ja sijainti
Azuayn maakunta sijaitsee Andeilla Ecuadorin eteläosassa. Sen naapurimaakunnat ovat pohjoisessa Cañar, idässä Morona-Santiago, etelässä Zamora-Chinchipe ja Loja ja lännessä El Oro ja Guayas. Azuay on väkiluvultaan maan viidenneksi suurin maakunta. 

Panamericana-valtatie kulkee Azuayn läpi. Provinssissa sijaitsee muun muassa maan suurin vesivoimala sekä El Cajasin kansallispuisto.

## Kantonit

Azuay on jaettu 15 kantoniin (suluissa niiden pääkaupungit):
# Chordeleg (Chordeleg)
# Cuenca (Cuenca)
# El Pan (El Pan)
# Girón (Girón)
# Guachapala (Guachapala)
# Gualaceo (Gualaceo)
# Nabón (Nabón)
# Oña (Oña)
# Paute (Paute)
# Pucará (Pucará)
# San Fernando (San Fernando)
# Santa Isabel (Santa Isabel)
# Sevilla de Oro (Sevilla de Oro)
# Sigsig (Sigsig)

## Lähteet

## Aiheesta muualla
Tyler Hilton

**Tyler James Hilton** (s. 22. marraskuuta 1983 Palm Springs, Kalifornia, Yhdysvallat) on yhdysvaltalainen muusikko ja näyttelijä. Hiltonin musiikillisen lahjakkuuden huomasivat radiojuontajat Brian ja Mark, jotka kutsuivat hänet esiintymään ohjelmaansa 16-vuotiaana.  

Hiltonilla on pikkusisko Brittany (s. 1985).

## Filmografia
*Tunteet pelissä (One Tree Hill, 2004–2007) – Chris Keller
*Walk the Line (2005) – Elvis Presley
*Charlie Bartlett (2007) – Murphey Bivens
*Extant (2014–2015) – Charlie Arthurs

## Diskografia
*Tyler Hilton (2000)
*Tyler Hilton EP (2004)
*The Tracks of Tyler Hilton (2004)

## Lähteet
*
* Tyler French Street Team 
* Tyler French Board
Bellona

**Bellona** (alun perin **Duellona**) on roomalainen sodan jumalatar, jonka kreikkalainen vastine oli Enyo. Toisinaan hänet kuvataan Mars-jumalan sisarena tai vaimona. Bellonan temppeli sijaitsi Campus Martiuksen alueella kaupunginporttien ulkopuolella lähellä Apollon temppeliä.

Bellona saattoi toimia myös taistelujen johtajana ennen Marsin valtakautta. Sen jälkeen, kun hän oli vuonna 296 eaa. vastannut voittoa halajavien pyyntöihin, hän sai oman temppelin Capitolium-kukkulalle Marsin alttarin viereen. Temppelissä senaatti kokoontui ottamaan vastaan ulkomaiset lähettiläät ja triumfia pyytävät sotapäälliköt.

## Lähteet
Brewerin–Dobsonin kiertoliike

**Brewerin–Dobsonin kiertoliike** on hidas Maan ilmakehässä tapahtuva kiertoliike, joka kuljettaa ilmaa alailmakehästä yläilmakehään ja tropiikista kohti napa-alueita. Mallin esittivät ensimmäisinä Alan Brewer (1949) ja Gordon Dobson (1956), tosin Dobson oli uumoillut tällaisen kiertoliikkeen olemassaoloa jo vuonna 1929. Edellinen käytti sitä vesihöyryn, jälkimmäinen otsonin jakauman selittämiseen. Tropiikissa ilma nousee aluksi troposfääristä stratosfääriin, jossa se kulkeutuu kohti napoja. Korkeammilla leveysasteilla ilma alkaa laskeutua takaisin alailmakehään.

Tropiikissa alailmakehästä ylöspäin nouseva ilmavirtaus on hyvin hidas: sen nopeus on vain noin 20–30 metriä päivässä. Suurin osa ilmasta ei koskaan pääse ylästratosfääriin, vaan kulkeutuu kohti keskileveysasteita. Stratosfäärissä kiertoliike alkaa kuljettaa ilmaa päiväntasaajalta kohti napoja. Noin leveysasteilla 30°N ja 30°S kiertoliike alkaa vähitellen suuntautua jälleen alaspäin. Kiertoliikkeen synnyttävä mekanismi on monimutkainen. Se ei suoraan johdu auringon lämmityksestä tropiikissa ja ilman jäähtymisestä navoilla, kuten voisi olettaa (tästä aiheutuu Hadleyn solu). Sen sijaan Brewerin–Dobsonin kiertoliikkeen synty liittyy stratosfäärin aaltoliikkeisiin. Kiertoliike tapahtuu talvella: se on melkein olematon kesäisellä pallonpuoliskolla.

Brewerin–Dobsonin kiertoliike on tärkeä mekanismi, jolla erilaiset kaasut kulkeutuvat alailmakehästä stratosfääriin. Esimerkiksi otsonia tuhoavat yhdisteet, kuten CFC-yhdisteet, kulkeutuvat yläilmakehään juuri tämän kiertoliikkeen mukana. Toisaalta kiertoliike kuljettaa navoille tropiikissa syntynyttä otsonia.

## Lähteet
* Luku 6.3: The Brewer-Dobson Circulation
*
Esoteerinen ohjelmointikieli

**Esoteerinen ohjelmointikieli** tai *esolang*
on ohjelmointikieli, jotka on suunniteltu testaamaan ohjelmointikielen rakenteen rajoja. Yleensä tavoitteena on osoittaa erikoisia tapoja joilla systeemi voi olla Turing-täydellinen, eli kykenevä simuloimaan minkä tahansa muun tietokoneen tai ohjelman toimintaa. Esoteerisen ohjelmointikielen tarkoitus voi olla myös hauskuuttaa. Esimerkiksi AAAAAAAAAAAAAA!!!!  on huumoritarkoituksella ohjelmoitu esoteerinen ohjelmointikieli, joka koostuu pelkästään A:sta, välilyönneistä ja huutomerkeistä.

Esoteeriset ohjelmat eivät yleensä ole helposti ohjelmoitavissa, joten ne ovat lähinnä hakkereiden ja ohjelmoinnin harrastajien suosiossa. Käytettävyys muutenkin on esoteerisissa ohjelmissa merkityksetön, tai jopa huono asia. Esimerkiksi Malbolge -ohjelmointikieli on tehty tarkoituksella mahdollisimman vaikeakäyttöiseksi. Toisaalta esoteerisissä kielissä voidaan myös käyttää huumoria; Arnold-C käyttää komentosyntaksinaan Schwarzeneggerin toimintaelokuvien vuorosanoja, Chef ruokareseptejä ja lolcode Internet-meemejä.FRACTRAN on kieli, joka sisältää rationaalilukuja.On olemassa myös minimaalisuuteen pyrkiviä esoteerisia kieliä esimerkkinä Whitespace, joka koostuu pelkästään välilyönneistä, tabulaattoreista ja rivinvaihdoista.

## Historia
Varhaisin esimerkki esoteerisistä kielistä oli INTERCAL, jonka James Lyons ja Don Woods suunnittelivat vuonna 1972. Heidän tavoitteensa oli tehdä ohjelmointikieli joka oli mahdollisimman erilainen kuin kaikki muut heidän tuntemansa ohjelmointikielet.
Yli 20 vuotta myöhemmin Urban Müller loi kenties kuuluisimman esoteerisen ohjelmointikielen, brainfuckin, joka koostuu pelkästään kahdeksasta merkistä. Sen tarkoituksena oli olla mahdollisimman pelkistetty ohjelmointikieli.

Muita paremmin tunnettuja esoteerisia ohjelmointikieliä ovat Befunge, joka mahdollistaa kielen kirjoittamisen sekä lukemiseen oikean ja vasemman lisäksi myös ylös- ja alaspäin, sekä Malbolge, maailman vihamielisimpänä ja käytettävyydeltään vaikeimpana pidetty ohjelmointikieli, jonka normaali käyttö vaatii oikeastaan enemmän työtä kuin jotkin vanhanaikaiset sotilassalausalgoritmit . Malboglen ensimmäinen ei-esimerkkikoodi jouduttiin luomaan laskennallisesti koodigeneraattorin avulla.

## Esoteerisia ohjelmointikieliä
*Befunge
*RUBE
*NULL
*Whitespace
*Brainfuck
*FRACTRAN
*Shakespeare
*Cube

## Lähteet
*http://esolangs.org/wiki/Main_Page

### Viitteet
Loja (maakunta)

**Loja** on maakunta Ecuadorissa. Sen pinta-ala on noin 10&nbsp;800 neliökilometriä, asukkaita siellä on noin 450&nbsp;000. Provinssi on nimetty sen samannimisen pääkaupungin mukaan. 

## Maantiede ja sijainti
Loja sijaitsee Andeilla Ecuadorin eteläosassa. Se rajautuu etelässä Peruun ja sen naapuriprovinssit ovat lännessä El Oro, pohjoisessa Azuay ja idässä Zamora-Chinchipe. 

Panamericana-valtatie kulkee provinssin läpi. Lojan luonto on hyvin monipuolista ja sisältää pilvimetsää, sademetsää sekä vuoristoa.

## Kantonit

Loja on jaettu 16 kantonit (suluissa niiden pääkaupungit):
# Calvas (Cariamanga)
# Catamayo (Catamayo)
# Celica (Celica)
# Chaguarpamba (Chaguarpamba)
# Espíndola (Amaluza)
# Gonzanamá (Gonzanamá)
# Loja (Loja)
# Macará (Macará) 
# Olmedo (Olmedo)
# Paltas (Catacocha)
# Pindal (Pindal)
# Puyango (Alamor)
# Quilanga (Quilanga)
# Saraguro (Saraguro) 
# Sozoranga (Sozoranga)
# Zapotillo (Zapotillo)
Risto Ranki

**Risto Ranki** (s. 1948) on suomalainen kunnallispoliitikko (kok) ja sosiologi. Ranki on ottanut kantaa hoitopolitiikkaan, ja ajatuksiaan hän on esittänyt jälkikäteen kirjoittamassaan päiväkirjassa "Heti hoitoon -hus hus" (Edita, 2004).  Valtiotietieteen tohtori, kauppa-ja teollisuusministeriön energiaosaston teollisuusneuvos Risto Ranki on Helsingin terveyslautakunnan varapuheenjohtaja ja HUS-Helsinki-johtokunnan puheenjohtaja.
Kertoma-alkuluku

**Kertoma-alkuluku** on alkuluku muotoa *n*! ± 1, jossa *n* on positiivinen kokonaisluku. Ensimmäiset kertoma-alkuluvut ovat:
* 2 (1! + 1)
* 3 (2! + 1)
* 5 (3! − 1)
* 7 (3! + 1)
* 23 (4! − 1)
* 719 (6! − 1)
* 5 039 (7! − 1)
* 39 916 801 (11! + 1)
* 479 001 599 (12! − 1)
* 87 178 291 199 (14! − 1)

## Lähteet
*  – kertoma-alkuluvut
*  – *n*:n arvot kertoma-alkuluvuille muotoa *n*! − 1
*  – *n*:n arvot kertoma-alkuluvuille muotoa *n*! + 1
### Viitteet

## Aiheesta muualla
* Internetissä toimiva projekti suurten kertoma-alkulukujen etsimiseksi 
* Lista suurimmista tunnetuista kertoma-alkuluvuista
Loki-Kirjat

**Loki-Kirjat** oli vuonna 1989 perustettu suomalainen kustantamo. Niko Aulan perustama yhtiö julkaisi ensimmäisen kirjansa vuonna 1991. Alkuvuodesta 2007 yrityksen ilmoitettiin lopettavansa toimintansa saman vuoden keväänä. Kustantamon toimitusjohtajan Aulan mukaan oli ”aika lopettaa kustantaminen, koska uusille kirjoille ei ole liiemmin elintilaa”.

Loki-Kirjat on tunnettu filosofian ja kaunokirjallisuuden klassikkoteosten suomennoksista sekä Like-kustantamon ohella merkittävimpänä tieteiskirjallisuuden kustantajana Suomessa 1990- ja 2000-luvulla. Kustantamo julkaisi lähes 150 teosta.

## Kustantamon julkaisemia kirjailijoita

* J. G. Ballard
* Iain M. Banks
* Stefano Benni
* Maurice Blanchot
* Jan Blomstedt
* Elias Canetti
* Jonathan Carroll
* Lewis Carroll
* Italo Calvino 
* Mircea Eliade
* Colin Greenland
* Simon Ings
* Kimmo Lehtonen
* Claude Lévi-Strauss 
* Ken MacLeod 
* Georges Perec
* Jonathan Swift 
* Jyrki Vainonen
* Jeff VanderMeer

## Lähteet
Najadi

**Najadit** (, sanasta , ”virrata”, ”uida”) ovat kreikkalaisessa mytologiassa makean veden nymfejä – alempiarvoisia jumaluuksia, jotka olivat kiinteästi yhteydessä jokiin, puroihin ja lähteisiin. Mikäli najadin vesikeho kuivui, myös itse najadi kuoli. Heidät kuvattiin usein lähteensä vierellä seisoviksi nuoriksi ja kauniiksi neitsyiksi. Useat najadeista avioituivat paikallisten kuninkaiden kanssa.

Antiikin aikoina najadit nauttivat huomattavaa arvostusta, ja heille uhrattiinkin lampaita, viiniä, hunajaa ja öljyä.

**Limnadit** ovat järvissä eläviä najadeja. Limnadit ovat siis yksi viidestä najadien alaluokista.

## Katso myös
* Salmakis

## Lähteet

## Aiheesta muualla
Cecil Frances Alexander

**Cecil Frances Alexander** (o.s. **Humphreys**, huhtikuun alussa 1818 – 12. lokakuuta 1895) oli irlantilainen runoilija.

## Henkilöhistoria

Cecil Frances Humphreys syntyi Dublinissa 1818 yläluokkaiseen perheeseen. Hänen vanhempansa olivat majuri John Humphreys ja Elizabeth Reed. Tytär alkoi kirjoittaa uskonnollisia runoja jo nuorena. Ensimmäiset runonsa hän julkaisi useilla eri salanimillä *Dublin University Magazine* -lehdessä.

1840-luvulla Humphreys julkaisi useita erityisesti lapsille suunnattuja runokokoelmia, joista tunnetumpia on *Hymns for Little Children* (1848). Siinä olivat mukana myös runot "All Things Bright and Beautiful" ja "There is a Green Hill Far Away", joista jälkimmäinen tunnetaan suomenkielisen virsikirjan virtenä "Vieraalla maalla kaukana". Humphreysin runot saivat vaikutteita runoilija John Kebleltä ja yleisemminkin Oxfordin yliopiston piirissä toimineesta uskonnollisesta liikkeestä, jonka aktiivinen tukija Humphreys myös oli.

1850 Humphreys meni naimisiin irlantilaisen kirkonmiehen William Alexanderin kanssa. Perhe asui Londonderryssä ja Strabanessa, mutta heidän taloudellinen tilanteensa oli heikko, kunnes aviomies nimitettiin 1867 Derryn ja Raphoen piispaksi. Hänen vaimonsa teki hyväntekeväisyystyötä langenneiden naisten ja köyhien parissa mutta laati myös lukuisia uusia virsiä.

Kenties tunnetuin hänen kirjoittamansa laulu on joululaulu *"*Once in Royal David's City*".* Sen hän on kirjoittanut, kun hänen kummilapsensa valittivat kuivasta katekismuksen opetuksesta. Hän kirjoitti muutamia tekstejä lapsia silmälläpitäen, joissa hän käytti materiaalina uskontunnustuksen toista kappaletta, tämän laulun osalta sanojaː "sikisi Pyhästä Hengestä, syntyi Neitsyt Mariasta." Virsi julkaistiin useissa anglikaanisen kirkon laulukirjoissa ja sitä käytetään usein joulun jumalanpalvelusten kulkuelauluna. Se kuuluu perinteisesti Cambridgen King’s Collegen kautta levinneeseen "Festival of Nine Lessons and Carols" -jumalanpalvelukseen, jota vietetään jouluaattona. 

Laulun pohjalta ruotsalainen runoilija Eva Norberg on kirjoittanut jouluvirren "Och det hände vid den tiden" (''Den svenska psalmboken 1986'' numero 129). Se on Ruotsin kirkon virsikirjassa Pekka Kivekkään 1995 kääntämänä, alkusanoiltaan "Pitkää tietä Betlehemiin".

Humphreys kuoli kotikaupungissaan Londonderryssä syksyllä 1895.

## Lähteet
* Cecil Frances Alexander. PoemHunter.com.
* Cecil Frances Alexander . The Ulster History Circle.

### Viitteet
Bromikloorimetaani

**Bromikloorimetaani** on orgaaninen yhdiste, joka on normaaliolosuhteissa olomuodoltaan väritöntä-keltaista nestettä, jolla on tunnusomainen haju. Sen kemiallinen kaava on CH2BrCl. Bromikloorimetaanista käytetään myös nimiä *klooribromimetaani* ja *metyyliklooribromidi*.

Bromikloorimetaanin moolimassa on 129,4&nbsp;g/mol, sulamispiste −88&nbsp;°C, kiehumispiste 68&nbsp;°C, tiheys 2,0&nbsp;g/cm3 ja CAS-numero 74-97-5. Bromikloorimetaani liukenee huonosti veteen.

Bromikloorimetaanin kaupallinen nimi on *Halon 1011*. Aineen hengittäminen voi aiheuttaa keuhkopöhön. Yhdiste on myös suurina pitoisuuksina huumaavaa.

Bromikloorimetaanin käyttökohteita ovat orgaaninen synteesi ja tulen sammuttaminen.

## Lähteet

## Aiheesta muualla
*Bromikloorimetaanin käyttöturvallisuustiedote, Sigma Aldrich, viitattu 26.12.2014.
*
*PubChem: Bromochloromethane 
*KEGG: Bromochloromethane 
*ChemBlink: Bromochloromethane
Seitsemän veljestä (elokuva)

**Seitsemän veljestä** on Wilho Ilmarin ohjaama suomalainen elokuva vuodelta 1939. Elokuva perustuu Aleksis Kiven romaaniin *[[Seitsemän veljestä]]*, joka ilmestyi vuonna 1870. Elokuva kuvaa veljesten elämää Jukolassa, Impivaarassa ja Toukolan metsissä. 

## Näyttelijät

## Tuotanto

Elokuvasta osa kuvattiin Pyhäniemen kartanossa. 

## Vastaanotto

Aikalaisarvioissa päädyttiin yleensä kiittämään elokuvaa. Myöhemmissä arvioissa elokuva ei ole saanut erityisempää kiitosta kankean etenemisensä vuoksi. Ilmarin teatterimaista ohjausta veljeksistä on toisinaan kunnioitettu virallisena versiona.

## Julkaisut

Finnkino Oy on julkaissut teoksen myös DVD:nä. 

## Lähteet
Alppihiihto talviolympialaisissa 1964

**[[Talviolympialaiset 1964|IX talviolympialaisissa]]** Innsbruckissa vuonna 1964 **[[alppihiihto]]** oli kuudetta kertaa olympialaisten ohjelmassa. Alppihiihdossa järjestettiin kuusi kilpailutapahtumaa: pujottelu, suurpujottelu ja syöksylasku sekä miehillä että naisilla.

Lajeilla oli myös MM-arvo. Lisäksi MM-arvo oli alppiyhdistetyllä, joka ei ollut olympialaisten lajiohjelmassa. Alppiyhdistetyn tulokset laskettiin muiden kolmen lajin tulosten perusteella. 

## Mitalistit
### Miehet
#### Pujottelu





#### Suurpujottelu





#### Syöksylasku





### Naiset
#### Pujottelu





#### Suurpujottelu





#### Syöksylasku





### Alppiyhdistetty
Alppiyhdistetyn tulokset laskettiin muiden kolmen lajin tuloksien perusteella. Laji ei ollut olympialaji, mutta sillä oli MM-arvo.

#### Miehet





#### Naiset






## Lähteet
* *Talviurheilun tähdet*, WSOY 1986, s. 382–384

### Viitteet
Marcela Bovio

**Marcela Alejandra Bovio García** (s. 17. lokakuuta 1979 Monterreyssä, Nuevo Leónin osavaltiossa, Meksikossa) on meksikolainen muusikko. Hän laulaa ja soittaa viulua Stream of Passion -yhtyeessä, jonka hän perusti alankomaalaisen Arjen Anthony Lucassenin kanssa vuonna 2005.

Bovio aloitti musiikkiharrastuksen kuusivuotiaana musiikin teorialla ja huilunsoitolla paikallisessa musiikkikoulussa. Teini-ikäisenä hän aloitti viulunsoiton ja klassisen laulun opiskelun. Samaan aikaan hän kiinnostui progressiivisesta rock- ja metallimusiikista, ja myöhemmin jazzista. Vuonna 1995 Bovio perusti ystävineen yhtyeen nimeltä Hydra, jossa hän soitti aluksi bassoa, mutta siirtyi pian laulajaksi muiden kuultua hänen ääntään. Hydra julkaisi yhden demon ennen hajoamistaan vuonna 2001. Samana vuonna Bovio ja Hydran kosketinsoittaja Alejandro Millán perustivat uuden yhtyeen Elfonía, joka on julkaissut kaksi albumia. Bovio on laulanut myös zarzuelaa kotikaupungissaan Monterreyssä.

Vuonna 2003 Bovio valittiin sadan ehdokkaan joukosta laulamaan alankomaalaismuusikko Arjen Anthony Lucassenin Ayreon-projektin vuonna 2004 julkaistulle *[[The Human Equation]]* -albumille. Hänen ääntään kuullaan vaimon ("Wife") roolissa yhdeksässä kappaleessa. Bovio lauloi myös Ayreonin ensimmäisen albumin *[[The Final Experiment]]* uusintajulkaisulla. Bovion ja Lucassenin yhteistyön seurauksena sai alkunsa Stream of Passion -yhtye, jonka debyyttialbumi *[[Embrace the Storm]]* julkaistiin 24. lokakuuta 2005. Stream of Passionin konserteissa esiintyy taustalaulajana Marcelan sisko Diana Bovio.

## Julkaisut

* Hydra: *Bosquejo* (1999)
* Elfonía: *Elfonía* (2003)
* Ayreon: *[[The Human Equation]]* (2004)
* Ayreon: *[[The Final Experiment]]* (2005)
* Stream of Passion: *[[Embrace the Storm]]* (2005)
* Elfonía: *This Sonic Landscape* (2005)
* Stream of Passion: *Out in the Real World* (2006)
* Stream of Passion: *[[Live in the Real World]]* (2006)
* Stream of Passion: *[[The Flame Within]]* (2009)

## Aiheesta muualla

* Marcela Bovion virallinen sivusto 
* 
* Marcela Bovio Stream of Passionin sivustolla  
* Marcela Bovio Ayreonin sivustolla  
* Marcela Bovio Elfonían sivustolla   
* Marcela Bovio Hydran sivustolla
Salmakis (mytologia)

**Salmakis** (, ) on kreikkalaisessa mytologiassa najadi, jonka Ovidius kuvailee teoksessaan *[[Muodonmuutoksia]]* hyvin epätavalliseksi nymfiksi. Tosin kuin sisarensa, hän ei halua liittyä Artemiin (Ovidiuksella Dianan) joukkioon metsästämään ja ampumaan jousella. Sen sijaan hän nauttii kylpemisestä ja hiustensa kampaamisesta ja katselee kuvajaistaan veden pinnasta.

Salmakis rakastuu kauniiseen nuorukaiseen nimeltä Hermafroditos, Hermeen ja Afroditen poikaan. Niinpä hän rukoilee jumalia liittämään heidät rakkaudessa ikuisesti yhteen. Jumalat kuitenkin vastaavat hänen rukoukseensa kirjaimellisesti, ja kun Hermafroditos kylpee Salmakiin lähteessä, heidän kehonsa yhdistyvät kaksineuvoiseksi hermafrodiitiksi, jolla on sekä miehen että naisen sukupuoliset tunnusmerkit. Tästä suuttuneena Hermafroditos pyytää jumalia kiroamaan lähteen niin, että muutkin siinä kylpevät miehet kokisivat saman kohtalon kuin hän.

## Myöhemmässä kulttuurissa
Tarina on kerrottu uudelleen laulussa ”The Fountain of Salmacis” Genesis-yhtyeen albumilla *[[Nursery Cryme]]* (1971).

## Lähteet

## Aiheesta muualla
Vsevolod Pudovkin

**Vsevolod Illarionovitš Pudovkin** (, 28. helmikuuta (J: 16. helmikuuta) 1893 Penza, Venäjä – 30. kesäkuuta 1953 Riika, Latvian SNT) oli neuvostoliittolainen elokuvaohjaaja, joka uudisti elokuvan kertomistapaa. Pudovkin oli aikansa huomattavia mykkäelokuvien tekijöitä Sergei Eisensteinin ja Oleksandr Dovženkon ohella. Sekä Eisenstein että Pudovkin olivat tärkeimpiä montaasiteorian kehittäjiä. He molemmat esittivät elokuvissaan vallankumouksen sanomaa, mutta he tekivät sen eri näkökulmista. Eisenstein keskittyi suurten ihmisjoukkojen kuvaamiseen, kun taas Pudovkinin elokuvissa tapahtumat kerrotaan yksittäisen ihmisen näkökulmasta.

Pudovkin syntyi Penzassa vuonna 1893 ja muutti vanhempiensa kanssa Moskovaan. Hän opiskeli Moskovan yliopistossa fysiikkaa ja kemiaa, kunnes ensimmäinen maailmansota keskeytti opiskelut. Pudovkin liittyi armeijaan ja haavoituttuaan taistelussa hän joutui saksalaisten sotavangiksi 1915. Pudovkin onnistui pakenemaan vankileiriltä vuonna 1918 ja palasi Moskovaan. Sen jälkeen hän työskenteli kemistinä, mutta nähtyään D. W. Griffithin elokuvan *[[Suvaitsemattomuus]]* hän innostui elokuvista. Pudovkin alkoi opiskella kuvausta ja pari vuotta myöhemmin pääsi Lev Kulesovin oppiin. Vuonna 1925 hän alkoi tehdä ensimmäistä omaa elokuvaansa, *[[Aivojen mekanismi]]a*. Ennen sen julkaisua hän ehti tehdä farssikomedian *Shakkikuume* Moskovassa järjestetystä šakkiturnauksesta ja näytelmäelokuvan *[[Äiti (vuoden 1926 elokuva)|Äiti]]*.

Mykkäelokuvat *[[Pietarin viimeiset päivät]]* ja *[[Myrsky yli Aasian]]* vahvistivat Pudovkinin asemaa elokuvan mestareiden joukossa. Hän myös näytteli muutamissa elokuvissaan sivuosan rooleja. Pudovkinin uraan tuli tauko, kun hän loukkaantui vuonna 1935 auto-onnettomuudessa, jossa kuoli hänen käsikirjoittajansa Natan Zarhi. Palattuaan työhönsä Pudovkin huomasi puoluekoneiston rajoittavan elokuvien tekoa ja hän sai ohjattavakseen lähinnä propagandistisia elokuvia. Pudovkin joutui vaikeuksiin puoluesensuurin kanssa huolimatta siitä että hän oli kommunistipuolueen jäsen ja saanut kahdesti Stalinin elokuvapalkinnon. Hänen elokuvansa *Amiraali Nakimov* hyllytettiin kolmen vuoden ajaksi, kunnes Pudovkin suostui tekemään elokuvaan vaaditut leikkaukset.

Hänen tunnetuimmat äänielokuvansa ovat *Karkuri* ja *Suvorov*. Samoin kuin mykkäelokuvien kohdalla Pudovkin korosti myös äänielokuvissa leikkauksen tärkeyttä. 

## Ohjaustyöt

*Shakkikuume (*Шахматная горячка*, 1925)
*Äiti (*Мать*, 1926)
*Aivojen mekanismi (*Механика головного мозга*, 1926)
*Pietarin viimeiset päivät (*Конец Санкт-Петербурга*, 1927)
*Myrsky yli Aasian (*Потомок Чингис-Хана*, 1928)
*Karkuri (*Дезертир*, 1932)
*Liekkien vallassa (*Минин и Пожарский*, 1939)
*Suvorov (*Суворов*, 1941)
*Amiraali Nahimov (*Адмирал Нахимов*, 1946)
*Kolmas kohtaaminen (*Три встречи*, 1948)
*Taistelu taivaasta (*Жуковский*, 1950)
*Kotiinpaluu (*Возвращение Василия Бортникова*, 1953)

## Lähteet
* Ohjausesittelyssä Vsevolod Pudovkin. *Yle Teema*.

## Aiheesta muualla

*
*
Volkswagen Derby

**Volkswagen Derby** (Typ 87) on Volkswagenin vuosina 1977–1985 valmistama henkilöautomalli, joka oli Volkswagen Polon sedan-korinen rinnakkaismalli. Vuonna 1985 mallin nimi muutettiin Poloksi, minkä nimisenä autoa valmistettiin vuoteen 1994 saakka. Derby-nimi otettiin myöhemmin Meksikossa uudelleen käyttöön Polo III:n sedan-mallista.

## Volkswagen Derby I (1977–1981)

Ensimmäisen sukupolven Derby esiteltiin vuonna 1977 rinnakkaismalliksi hieman aikaisemmin markkinoille tulleelle Pololle. Kaksiovisen sedanin 515-litrainen tavaratila oli luokassaan suuri. Moottoriksi oli valittavissa 1,1- (40/50&nbsp;hv) tai 1,3-litrainen (60&nbsp;hv).

Vuonna 1979 Derby sai muovipuskurit, erilaisen etusäleikön ja neliskulmaiset ajovalot, jotka erottivat sen Polosta. 

## Volkswagen Derby II (1981–1985)

Toisen sukupolven Derby esiteltiin syksyllä 1981 samaan aikaan Polo II:n kanssa. Autot olivat käytännössä identtiset B-pilariin saakka, lukuun ottamatta Derbyn neliskulmaisia ajovaloja. Moottorivaihtoehdot olivat 1,0- (40&nbsp;hv), 1,1- (50&nbsp;hv) ja 1,3-litraiset (60&nbsp;hv).

Vuonna 1983 50- ja 60-hevosvoimaiset moottorit korvattiin uudella 1,3-litraisella, jossa oli tehoa 55 hevosvoimaa.

Vuoden 1985 alussa mallisto yhdistyi ja Derby tunnettiin vastedes Polona. Malli sai vuonna 1990 kasvojenkohotuksen samaan aikaan hatchbackin kanssa, ja valmistus jatkui vuoteen 1994 saakka. 

## Lähteet

## Aiheesta muualla
Tapanilan asema

**Tapanilan asema** on Helsingin Pikku Huopalahdessa sijaitseva rakennus, joka toimii kaupunginosan asukkaiden kokoontumistilana. Se valmistui vuonna 1933. Se on aiemmin toiminut asemarakennuksena Tapanilan rautatieasemalla, mutta pääradan laajennuksen yhteydessä vuonna 1993 se siirrettiin nykyiselle paikalleen Pikku Huopalahteen osoitteeseen Tilkantori 12.

Rakennuksen avajaiset pidettiin vuonna 1997. Pystyttämiskustannukset olivat 1,5 miljoonaa markkaa, jonka alueen asukkaat maksoivat vuokrissaan. Taloa vuokrataan yksityistilaisuuksiin, kokouksiin ja taidenäyttelyihin, mutta tilaisuuksien tulee olla uskonnollisesti ja poliittisesti sitoutumattomia. Siellä kokoontuu šakkikerho, maalausvintti, meditaatioryhmä ja venekerho, samoin myös maahanmuuttajille tarkoitettu kohtaamisryhmä.

## Aiheesta muualla

## Lähteet
Zamora Chinchipe

**Zamora Chinchipe** on yksi Ecuadorin 22 maakunnasta. Sen pinta-ala on noin 10&nbsp;500 neliökilometriä ja asukkaita siellä on vähän yli 90&nbsp;000 (2010). Maakunnan pääkaupunki on Zamora ja suurin asutuskeskus on nimeltään Yantzaza.

## Maantiede ja sijainti
Zamora Chinchipe sijaitsee Ecuadorin osassa Amazonin sademetsää ja rajautuu etelässä ja idässä Peruun. Sen naapuriprovinssit ovat lännessä Loja ja pohjoisessa Azuay sekä Morona-Santiago.

## Kantonit
Zamora Chinchipe on jaettu yhdeksään kantoniin (suluissa niiden pääkaupungit):
# Centinela del Cóndor (Zumbi)
# Chinchipe (Zumba)
# El Pangui (El Pangui)
# Nangaritza (Nangaritza)
# Palanda (Palanda)
# Paquisha (Paquisha)
# Yacuambi (Yacuambi)
# Yantzatza (Yantzatza)
# Zamora (Zamora)

## Lähteet

## Aiheesta muualla
Volkswagen Lupo

**Volkswagen Lupo** on Volkswagenin vuosina 1998–2005 valmistama A-segmentin automalli. Sen lähes identtinen sisarmalli on SEAT Arosa. Nimi *Lupo* viittaa suteen (lat. *lupus*); aikoinaan valmistajan logossa oli kuvattuna susi ja sen kotipaikka on Wolfsburg, *Sudenlinna*. Lupon korvaajaksi tuli Volkswagen Fox, jota myytiin Meksikossa edelleen Lupo-nimisenä.

Vuoden 2000 Euro NCAP -kolaritestistä Lupo sai tulokseksi neljä tähteä viidestä.

Moottorivalikoimassa oli aluksi kaksi bensiinimoottoria: kolmisylinterinen 1,0-litrainen (50&nbsp;hv) ja nelisylinterinen 1,4-litrainen (75&nbsp;hv), jonka yhteyteen oli valittavissa neliportainen automaattivaihteisto. Dieselmoottorina oli vapaasti hengittävä 1,7 SDI (60&nbsp;hv).

Keväällä 1999 valikoimaa laajensivat 1,4-litraisen 100-hevosvoimainen versio sekä kolmisylinterinen pumppusuutinturbodiesel 1,4 TDI (75&nbsp;hv). Hieman myöhemmin tuli niin ikään kolmisylinterinen 1,2 TDI 3L (61&nbsp;hv), jonka yhdistetty polttoaineenkulutus on kolme litraa sadalla kilometrillä. Sen yhteydessä oli aina viisiportainen robottivaihteisto. Malliin oli tehty lisäksi aerodynamiikkaan vaikuttavia parannuksia polttoaineenkulutuksen alentamiseksi.

Kesällä 2000 esiteltiin urheilullinen Lupo GTI, jonka voimanlähteenä on 1,6-litrainen (125&nbsp;hv) bensiinimoottori. Saman vuoden syksyllä tulivat 1,4 8V (60&nbsp;hv) ja suorasuihkutteinen 1,4 FSI (105&nbsp;hv), jonka yhteydessä oli aina robottivaihteisto. GTI sai kesällä 2001 kuusivaihteisen manuaalivaihteiston.

FSI-moottori poistui valikoimasta vuoden 2003 lopussa. 

## Lähteet

## Aiheesta muualla
Control Data Corporation

**Control Data Corporation**, **CDC**, oli yhdysvaltalainen yhtiö, joka oli yksi ensimmäisistä super- ja suurtietokoneita valmistaneista yrityksistä. 1960-luvulla se oli voimakkaasti mukana alan markkinoilla rakentaen useita maailman nopeimpia tietokoneita.

## Historia

Yrityksen perustivat vuonna 1957 Minnesotassa Fremont Fletcher, Abbot L. Fletcher ja D.P. Wassenberg.
Vuonna 1963 yhtiö osti Bendix-yhtiön tietokoneosaston.
Yhtiö kehitti Storage Module Drive (SMD) -liitännän kiintolevyille ja yhtiöstä tuli vuonna 1981 maailman suurin kiintolevyjen OEM-valmistaja.

CDC 7600 julkistettiin 3. joulukuuta 1968 seuraajana CDC 6600:lle: CDC 7600 oli joidenkin mielestä ensimmäinen todellinen supertietokone.

Taloudellisten vaikeuksien jälkeen Syntegra osti CDC:n vuonna 1999.

Cray-supertietokoneiden suunnittelija Seymour Cray työskenteli CDC:llä vuosina 1958–1972.

## CDC Suomessa

Suomessa suuria CDC:n tietokoneita on ollut käytössä Ilmatieteen laitoksella säätilan ennustamiseen ja 1980-luvulla Insinööritoimisto Pöysälä & Sandbergilla Helsingissä lujuuslaskentaan (sulautui vuonna 2008 Pöyry Civil Oy:öön).

## Tuotteita
* CDC 1604 - ensimmäinen suuren mittakaavan transistoripohjainen tietokone
* CDC 3000
* CDC 6600
* CDC 7600
* STAR-100
* CDC Cyber

## Lähteet

## Aiheesta muualla

* CDC:n historiaa  
* Reminiscences of computer architecture and computer design at Control Data Corporation
A. J. Pero

**Anthony Jude Pero** (14. lokakuuta 1959 Staten Island, New York, New York, Yhdysvallat – 20. maaliskuuta 2015 Poughkeepsie, New York, Yhdysvallat) oli yhdysvaltalainen rumpali. Hän liittyi Twisted Sisteriin vuonna 1982, kun oli jättänyt newyorkilaisen Cities-yhtyeen. Hän jätti Twisted Sisterin vuonna 1986 ja liittyi takaisin Citiesiin. Hän soitti myös Dee Sniderin Dee Snider’s SMF -projektissa. Hän liittyi taas Twisted Sisteriin vuonna 2002. Twisted Sisterin rumpalina hän nauhoitti kuusi albumia sekä osallistui neljään maailmankiertueeseen. Yhtye sai levyjensä myynnistä 32 kulta-, hopea- ja platinalevyä.

Pero kuoli 55-vuotiaana ollessaan kiertueella Adrenaline Mob -bändin kanssa. Muusikkotoverit löysivät hänet keikkabussista. Elvytysyritykset eivät tuottaneet tulosta. Alustavan arvion mukaan kuolema johtui sydänkohtauksesta.

## Lähteet
Freestyle slalom

**Freestyle Slalom** () on erilaisten temppujen ja kuvioiden tekemistä rullaluistimilla tolppien () kanssa.

Maahan laitetaan suoraan riviin 20 tolppaa 50, 80 tai 120 senttimetrin välein. Näillä on tarkoitus tehdä eri liikkeitä. Kilpailuissa 120 senttimetrin tolppia on rivissä 14 kappaletta.

Lajin juuret juontavat luultavimmin Ranskaan, 1980-luvun ja 1990-luvun taitteeseen. USA:ssa, erityisesti New Yorkissa, laji oli suosittu 1990-luvulla, mutta 1990-luvun loppupuolella lajin harrastajien määrät laskivat runsaasti. Tällä hetkellä laji on taas kasvussa, mutta USA on muun muassa Etelä-Amerikkaa jonkin verran jäljessä. Eritysesti Ranskassa laji on kehittynyt paljon ja siellä on myös eniten lajin harrastajia. Laji on löytänyt jalansijan myös Aasiasta: Kiinassa ja Koreassa on tällä hetkellä paljon taitavia luistelijoita. Myös Venäjällä, Saksassa ja Hollannissa laji on vahvassa kasvussa.

Suomeen laji saapui 1990-luvun alussa, ja silloin aktiivisia harrastajia oli parikymmentä. Laji ei kuitenkaan kehittynyt Suomessa, ja harrastajamäärät laskivat radikaalisti.

Vuonna 2005 kaksi harrastajaa saivat tietoa lajin kehityksestä ja löysivät todella paljon uusia kehittyneempiä temppuja ja harrastajia maailmalta, pääosin Ranskasta. Tällä hetkellä Suomessa ei juuri ole aktiivisia harrastajia. Suurin este lajin kehitykselle Suomessa on vuodenaikojen vaihtelu ja erityisesti talven tuoma noin viiden kuukauden tauko ulkona luistelemiselle. Sisäluisteluhallien puute ei myöskään helpota tilannetta.

## Aiheesta muualla
*lehtijuttu 
*Suomalaiset Slalom sivut (Finnish Freestyle Slalom Skaters) 
*International Freestyle Skaters Association
*Universkate.com
*Korean Slalom Videos & Information
Hermafroditos

**Hermafroditos** (, ) on kreikkalaisessa mytologiassa Hermeen ja Afroditen lapsi, syntyjään erityisen kaunis nuorukainen, mutta myöhemmin hän koki muodonmuutoksen hermafrodiitiksi, kun hänen ruumiinsa yhtyi nymfi Salmakiihin.

Hermafroditoksen tarina on kerrottu Ovidiuksen teoksessa *[[Muodonmuutoksia]]*. Hänet kasvattavat fryygialaiset nymfit Pseloreiteen vuorella, mutta viidentoista vuoden ikäisenä hän kyllästyy ympäristöönsä ja lähtee vaeltamaan Lyykiaan ja Kaariaan. Kaarian metsikössä hän tapaa nymfi Salmakiin lähteellään, joka silmittömästi rakastuu häneen mutta joutuu torjutuksi. Niinpä Salmakis rukoilee jumalia liittämään heidät rakkaudessa ikuisesti yhteen. Jumalat vastaavat hänen rukoukseensa kirjaimellisesti, ja kun Hermafroditos kylpee Salmakiin lähteessä, heidän kehonsa yhdistyvät kaksineuvoiseksi hermafrodiitiksi, jolla on sekä miehen että naisen sukupuoliset tunnusmerkit. Suuttuneena Hermafroditos pyytää jumalia kiroamaan lähteen niin, että muutkin siinä kylpevät miehet kokisivat saman kohtalon kuin hänkin. 

## Lähteet

## Aiheesta muualla
SEAT Arosa

**SEAT Arosa** on SEATin vuosina 1997–2004 valmistama A-segmentin automalli, joka korvasi SEAT Marbellan. Arosan lähes identtinen sisarmalli on Volkswagen Lupo. Nimensä malli on saanut Espanjassa sijaitsevan Vilagarcía de Arousan kunnan mukaan. SEAT esitteli seuraavan A-segmentin mallinsa Miin vasta vuonna 2011.

Vuonna 2000 testattu Volkswagen Lupo sai tulokseksi neljä tähteä viidestä Euro NCAP -kolaritestissä.

Arosa esiteltiin keväällä 1997 Geneven autonäyttelyssä. Moottorivalikoimassa oli aluksi kaksi bensiinimoottoria: kolmesylinterinen 1,0-litrainen (50&nbsp;hv) ja nelisylinterinen 1,4-litrainen (60&nbsp;hv), jonka yhteyteen oli valittavissa neliportainen automaattivaihteisto. Syksyllä 1997 valikoimaan tuli dieselmoottori 1,7 SDI (60&nbsp;hv).

Vuonna 2000 Arosa sai uudenlaisen keulan ilmeen. Myös takavaloihin tehtiin muutoksia ja sisällä kojelauta ja ohjauspyörä vaihtuivat uusiin. Uusia moottoreita olivat 1,4 16V (100&nbsp;hv) ja turbodiesel 1,4 TDI (75&nbsp;hv). 

## Lähteet

## Aiheesta muualla
Kiss Kiss, Bang Bang

**Kiss Kiss, Bang Bang** (*Kiss Kiss Bang Bang*) on vuonna 2006 ensi-iltansa saanut toimintakomediaelokuva, jonka on ohjannut Shane Black. Elokuva perustuu Brett Hallidayn romaaniin *Bodies Are Where You Find Them*. 

## Juoni

Epäonnisen pikkurikollisen Harryn keikat menevät huonosti ja yhdellä keikalla jopa hänen ystävänsä menettää henkensä. Paetessaan poliiseja hän juoksee Hollywood-elokuvan koekuvauksiin ja saa yllättäen roolin yksityisetsivänä. Gay Perry on oikea yksityisetsivä ja hän saa tehtäväkseen opastaa Harrya ja näyttää yksityisetsivän arkea. Kesken rutiinien he päätyvät keskelle murhamysteeriä ja samalla Harryn pitäisi vielä vakuuttaa lapsuudenystävänsä Harmony, johon hän on rakastunut.

## Rooleissa

## Soundtrack
Elokuvan soundtrack sisältää seuraavat kappaleet:

## Lähteet

## Aiheesta muualla
* Elokuvan virallinen sivusto
Lightning Calendar

**Lightning Calendar** on lisäosa (jatkoa aikaisemmalle Mozilla Sunbird -ohjelmalle) Mozilla Thunderbirdiin ja SeaMonkey-selaimeen. 

Aiemman Sunbirdin kehitys on lopetettu.

## Lähteet

## Aiheesta muualla
* Virallinen Lightning Calendar -sivusto
Alppihiihto talviolympialaisissa 1968

**[[Talviolympialaiset 1968|X talviolympialaisissa]]** Grenoblessa  vuonna 1968 **[[alppihiihto]]** oli seitsemättä kertaa olympialaisten ohjelmassa. Alppihiihdossa järjestettiin kuusi kilpailutapahtumaa: pujottelu, suurpujottelu ja syöksylasku sekä miehillä että naisilla. Ne järjestettiin Grenoblen lähettyvillä olevassa Chamroussessa.

Lajeilla oli myös MM-arvo. Lisäksi MM-arvo oli alppiyhdistetyllä, joka ei ollut olympialaisten lajiohjelmassa. Alppiyhdistetyn tulokset laskettiin muiden kolmen lajin tulosten perusteella. 

## Mitalistit
### Miehet
#### Pujottelu





#### Suurpujottelu





#### Syöksylasku





### Naiset
#### Pujottelu





#### Suurpujottelu





#### Syöksylasku





### Alppiyhdistetty
Alppiyhdistetyn tulokset laskettiin muiden kolmen lajin tuloksien perusteella. Laji ei ollut olympialaji, mutta sillä oli MM-arvo.

#### Miehet





#### Naiset






## Lähteet
* *Talviurheilun tähdet*, WSOY 1986, s. 382–384

### Viitteet
Rauman taidemuseo

**Rauman taidemuseo** () sijaitsee Vanhassa Raumassa vuonna 1795 rakennetussa Pinnalan talossa. Rauman taidemuseo toimi säätiönä vuosien 1969–2018 ajan. Rauman kulttuuripalvelut, Rauman museo ja Rauman taidemuseo yhdistettiin 1. tammikuuta 2019 alkaen Rauman kulttuuri- ja museopalvelut yksiköksi. Rauman taidemuseota hallinnoi Rauman kaupunki.

Museon yhteydessä on myös museokauppa, jonka tuotevalikoimaan kuuluu muun muuassa museokaupan omia tuotteita, taidekortteja, näyttelyjulkaisuja sekä erilaisia taiteilijoiden tekemiä koruja.

## Historia
Vuonna 1962 perustettu Rauman taideyhdistys toivoi seudulle taidemuseota, ja vuonna 1969 taidemaalari Alpo Sarava teki aloitteen ehdottaen museolle paikkaa Hauenguanon aukion laidalla sijaitseviin Pinnalan rakennuksiin. Päämäärän saavuttamiseksi perustettiin Rauman taidemuseon säätiö. Samana vuonna päätettiin, että Pinnalan rakennukset korjattaisiin museokäyttöön arkkitehti Leevi Nurmen johdolla. 

Museo avattiin vuoden 1970 joulukuussa. Seuraavana kesänä oli vuorossa talletussopimus Ateneumin taidemuseon kanssa. Näin museo sai 18 suomalaista 1800-luvun teosta. Vuonna 1974 museo otettiin Suomen museoliiton jäseneksi.

## Intendentit
* Alpo Sarava 1969–1981
* Juhani Mylläri 1981–1985
* Janne Koski 1986–2019
* Heta Kaisto 2019–2025

## Museonjohtajat

* Risto Kupari 2019–

## Lähteet

## Aiheesta muualla
*
Jurismia!

**Jurismia!** on vuonna 2002 esitetty Kummeli-ryhmän 10-osainen komediasarja, jossa parodioitiin lakimiessarjoja. Se oli Kummeli-ryhmän kolmas itsenäinen tv-sarja. Aiemmat ovat poliisisarja *[[Lihaksia ja luoteja]]* (1996) ja lääkärisarja *[[Lääkärit tulessa]]* (1998).

Päähenkilöt ovat tohelot, joskin aina jollain tavalla jaloilleen putoavat lakimiehet Sami Lyhkänen (Timo Kahilainen) ja Kalervo Kolli (Heikki Silvennoinen). Sarjassa nähdään *Lihaksia ja luoteja* -sarjan poliisiaseman räjähdyksestä ja *Lääkärit tulessa* -sarjan sairaalan joukkoitsemurhasta eloonjäänyt laamanni Jukka Emil Vanaja (Heikki Vihinen).

Jurismia! julkaistiin DVD:nä 9. tammikuuta 2008 nimellä *Kummeli - Jurismia! Vanaja-trilogia osa 3*.

## Jaksoluettelo

## Näyttelijät

## Vierailijat

## Tuotanto
* Käsikirjoitus: Timo Kahilainen ja Heikki Vihinen
* Ohjaus: Matti Kuusisto
* Tuotanto: Kanta-Hämeen Mainospellet Oy ja Yle TV2 Draama

## DVD-julkaisu

## Aiheesta muualla
* YLE TV2 Draama: Jurismia!
* Pan Visionin ''Jurismia!'' DVD-julkaisun tietosivu
Envenom

**Envenom** on japanilaisen metalliyhtyeen Sabbatin ensimmäinen täyspitkä albumi. Se on julkaistu vuonna 1991.

## Kappalelista
#
#
#
#
#
#
#
#
#
#
#
#

## Lähteet

## Aiheesta muualla
* 
*